ভারতী লিপি

ভারতী (আইএসও : Bhārati) স্ক্রিপ্ট হল আইআইটি মাদ্রাজের ভি. শ্রীনিবাস চক্রবর্তীর নেতৃত্বে গবেষণা দলের নির্মিত একটি নির্মিত লিপি। এটি ভারতীয় ভাষাগুলোর জন্য একটি সাধারণ বা সংযোগকারী লিপি হিসেবে কাজ করার জন্য তৈরি করা হয়েছে। আবুগিডা ধরণের এই লিপিটি বাম-থেকে-ডানে পড়া হয়। এর স্বরবর্ণের কারচিহ্নগুলো প্রাথমিক অক্ষরের নীচে, উপরে বা ডানদিকে বসানো যেতে পারে। এই লিপিটি লাতিন লিপি, দেবনাগরী, তামিল লিপি, তেলেগু লিপি, কন্নড় লিপি, মালায়ালাম লিপি এবং বাংলা-অসমীয়া লিপি সহ একাধিক লিপি থেকে অক্ষর এবং ধারণা ধার করে তৈরি করা হয়েছে। ভারতে বহুল প্রচলিত দেবনাগরী এবং বাংলা-অসমীয়া লিপিতে অক্ষরের উপরে একটি চলমান অনুভূমিক রেখা তথা মাত্রা থাকলেও গুজরাটি লিপি থেকে অনুপ্রাণিত হয়ে এই লিপিতে বর্ণের উপর কোনো মাত্রা নেই। ভারতী লিপিকে ভারতে প্রচলিত ইন্দো-আর্য এবং দ্রাবিড় পরিবারভূক্ত ভাষাগুলোর জন্য একটি সাধারণ বা সংযোগকারী লিপি হিসেবে প্রস্তাব করা হয়েছে। ঠিক যেমন লাতিন লিপি ইউরোপীয় ভাষাগুলোর জন্য একটি সাধারণ লিপি হিসেবে কাজ করে। এটি এমন কিছু উপজাতীয় ভাষার জন্যও লেখার মাধ্যম হিসেবে কাজ করতে পারে, যেগুলোর নিজস্ব কোনো লিখন পদ্ধতি নেই। ভি. শ্রীনিবাস চক্রবর্তী আইআইটি মাদ্রাজে এই প্রকল্পটি শুরু করেন এবং তাঁর নেতৃত্বে একটি গবেষক দল লিপিটি তৈরি করে। ভারতী দলের তৈরি করা দুটি ফন্ট নবভারতী ও সুন্দরভারতীর মাধ্যমে সব অপারেটিং সিস্টেমে এই লিপি প্রদর্শন সমর্থিত হয়। এই ফন্টগুলো সমর্থিত লিপির অক্ষরগুলোকে ভারতী লিপির সমতুল্য অক্ষরে প্রতিবর্ণীকরণ করে। নবভারতী হল একটি ট্রুটাইপ সানস-সেরিফ (TrueType sans-serif) ফন্ট যা দেবনাগরী, তামিল, তেলেগু এবং মালায়ালাম লিপির প্রতিবর্ণীকরণ সমর্থন করে। অন্যদিকে সুন্দরভারতী হল একটি ওপেন টাইপ সেরিফ ফন্ট যা বাংলা-অসমীয়া লিপি ছাড়াও নবভারতী দ্বারা সমর্থিত সমস্ত লিপির প্রতিবর্ণীকরণ সমর্থন করে। পাশাপাশি তিনটি অ্যান্ড্রয়েড অ্যাপও তৈরি করা হয়েছে, যেগুলো ভারতী-ভিত্তিক কিবোর্ড ও হাতের লেখার মাধ্যমে নির্বাচিত লিপিতে আউটপুট দিতে পারে এবং অন্যান্য লিপিকে ভারতীতে রূপান্তর করতে পারে। এই লিপির জন্য একটি অপটিক্যাল ক্যারেক্টার রিকগনিশন বা ওসিআর সিস্টেমও তৈরি করা হয়েছে। তবে এটি এখনও ইউনিকোডে অন্তর্ভুক্ত হয়নি। সাংকেতিক বা ইশারা ভাষা হিসেবে ব্যবহারের জন্য মুদ্রা ভারতী নামে ভারতী লিপির পাশাপাশি একটি আঙুলের ইশারা ভিত্তিক পদ্ধতি প্রস্তাব করা হয়েছে। আমেরিকান সাইন ল্যাঙ্গুয়েজ কনভেনশনে এক হাতের আঙুল ব্যবহারের রীতি থাকলেও মুদ্রা ভারতীতে দুই হাত ব্যবহার করা হয়। স্ব-সংগঠিত মানচিত্র এবং কনভোলিউশনাল নিউরাল নেটওয়ার্ক ব্যবহার করে একটি প্রোটোটাইপ তৈরি করা হয়েছে, যা মুদ্রা ভারতীর ইশারা শনাক্ত করে দেবনাগরী এবং তামিল লিপিতে লিখিত রূপ দিতে পারে। ব্রাহ্মী লিপি Malli, Karthik (২০১৯-০৫-৩০)। "Why It Isn't Easy to Devise an Intermediary Script for Indian Languages"। The Wire। অক্টোবর ৭, ২০২২ তারিখে মূল থেকে আর্কাইভ করা। সংগ্রহের তারিখ ২০২২-১০-০৭।  Rajwi, Tiki (২০১৭-১০-০৩)। "One nation, one script: Bharati is the common script for all Indian languages"। The New Indian Express। অক্টোবর ৭, ২০২২ তারিখে মূল থেকে আর্কাইভ করা। সংগ্রহের তারিখ ২০২২-১০-০৭।  Desikan, Shubashree (২০১৯-০৪-২৭)। "IIT Madras team develops easy OCR system for nine Indian languages"। The Hindu (ইংরেজি ভাষায়)। আইএসএসএন 0971-751X। জুলাই ২৪, ২০২৩ তারিখে মূল থেকে আর্কাইভ করা। সংগ্রহের তারিখ ২০২২-১০-০৭।  Naik, Manali; Chakravarthy, V. Srinivasa (২০১৭)। "A comparative study of complexity of handwritten Bharati characters with that of major Indian scripts"। arXiv:1609.09227 । ডিওআই:10.1109/IJCNN.2017.7966235।  "Script which helps read 22 Indian languages on cards"। Deccan Chronicle (ইংরেজি ভাষায়)। ২০১৭-১০-০৪। অক্টোবর ৭, ২০২২ তারিখে মূল থেকে আর্কাইভ করা। সংগ্রহের তারিখ ২০২২-১০-০৭।  Ramya, M. (জুলাই ১৭, ২০১৩)। "IIT prof writes one script to unify 22 languages"। The Times of India (ইংরেজি ভাষায়)। অক্টোবর ১৪, ২০২২ তারিখে মূল থেকে আর্কাইভ করা। সংগ্রহের তারিখ ২০২২-১০-০৭।  "Dr. V. Srinivasa Chakravarthy: Bharati is a script not a language"। www.india.com (ইংরেজি ভাষায়)। অক্টোবর ৭, ২০২২ তারিখে মূল থেকে আর্কাইভ করা। সংগ্রহের তারিখ ২০২২-১০-০৭।  "Unified script of India - Bharati"। bharatiscript.com। অক্টোবর ৭, ২০২২ তারিখে মূল থেকে আর্কাইভ করা। সংগ্রহের তারিখ ২০২২-১০-০৭।  Vorugunti, Chandra Sekhar; Chakravarthy, Srinivasa (২০১৮)। "An efficient Multi Lingual Optical Character Recognition system for Indian languages through use of Bharati Script" (পিডিএফ)। Bharati Script। আগস্ট ১২, ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২২-১০-০৭।  Amal Jude Ashwin, F.; Chakravarthy, V. Srinivasa (২০২১)। "An AI-Based Detection System for Mudrabharati: A Novel Unified Fingerspelling System for Indic Scripts"। Text, Speech, and Dialogue। Lecture Notes in Computer Science (ইংরেজি ভাষায়)। Springer International Publishing। পৃষ্ঠা 425–434। আইএসবিএন 978-3-030-83527-9। ডিওআই:10.1007/978-3-030-83527-9_36। অক্টোবর ৮, ২০২২ তারিখে মূল থেকে আর্কাইভ করা। সংগ্রহের তারিখ অক্টোবর ৮, ২০২২।  Official Website of the Bharati Script